Al luchskeudennoù, an tresadennoù a ziskouez atav  Abherve  evel ur choziad gant ur barv gwen, klañnv-diglañv bepred, kromm dindan pouez an oad. Ur fazi bras e vefe soñjal ennañ evel-se. Biskoazh ne voe «Tad ar brezhoneg» ur razh levraoueg met aotreet omp da vezañ souezhet un tammig pa zispleger deomp ez eo bet un denig dister-se troet gant an embregerezh-korf ha sportoù e amzer. Perzh en deus kemeret, war a lavarer, e kentañ  redadegoù kezeg-houarn e gorn-bro, war ur «bi bras» ouzhpenn-se. Tennañ a rae gant ur wareg en e liorzh pe zoken er pradoù en dro da Sant-Helori pa z ae da welout e vignon Meven Modiern ha neo ket hep abeg e savas, e 1942, pedo endeo e Sant-Laorañz e-kiche Roazhon, ul levrig diwar-benn  Ar Gwaregata  hag un all tost goude o plediñ gant  Choari ar vaz , rak ar vicher-se ivez e oa anavezt gantañ.